Diari Oficial de la Generalitat Valenciana




DOGV – Disposició
=================

Compartir

Compartir

Tornar

Guardar el document Descarregar les metadades en format XML

Sumari del DOGV 9601, del 23-05-2023 (2023/5538)

RESOLUCIÓ de 18 de maig de 2023, de la Conselleria d'Educació, Cultura i Esport, per la qual es convoquen subvencions per als centres privats concertats i centres de titularitat de les corporacions locals de la Comunitat Valenciana, destinades a la reposició i renovació de llibres de text i material curricular per al curs escolar 2023-2024.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9601

Data del DOGV
:   23-05-2023

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2023/5538

CVE


Data del document
:   18-05-2023

Organisme emissor
:   Conselleria d'Educació, Cultura i Esport

Tipus de document
:   Resolució

Anàlisi jurídica

 Descriptors 

:   * [Conselleria d'Educació, Cultura i Esport](javascript:void(0))
    * [ajuda pública](javascript:void(0))

RESOLUCIÓ de 18 de maig de 2023, de la Conselleria d'Educació, Cultura i Esport, per la qual es convoquen subvencions per als centres privats concertats i centres de titularitat de les corporacions locals de la Comunitat Valenciana, destinades a la reposició i renovació de llibres de text i material curricular per al curs escolar 2023-2024. [2023/5538]  
Mitjançant l'Ordre 26/2016, de 13 de juny, de la Conselleria d'Educació, Investigació, Cultura i Esport, es regula el programa de reutilització, reposició i renovació de llibres de text i material curricular a través de la creació i posada en funcionament de bancs de llibres de text i material curricular en els centres públics i privats concertats de la Comunitat Valenciana, i es determinen les bases reguladores de les subvencions destinades a centres docents privats concertats i centres docents de titularitat de corporacions locals (DOGV 7806, 15.06.2016).  
  
Mitjançant l'Ordre 9/2023, de 28 de març, de la Conselleria d'Educació, Cultura i Esport, es modifica parcialment l'Ordre 26/2016, de 13 de juny, de la Conselleria d'Educació, Investigació, Cultura i Esport, per la qual es regula el programa de reutilització, reposició i renovació de llibres de text i material curricular, a través de la creació i posada en funcionament de bancs de llibres de text i material curricular en els centres públics i privats concertats de la Comunitat Valenciana, i es determinen les bases reguladores de les subvencions destinades a centres docents privats concertats i centres docents de titularitat de corporacions locals (DOGV 9566, 31.03.2023).  
  
Vista la gran repercussió que té en l'estalvi de les famílies el programa del banc de llibres, especialment en l'actual context econòmicament advers, i amb l'objectiu de facilitar llibres de text i materials curriculars gratuïts a un major nombre d'alumnat i així incrementar el nombre de famílies beneficiàries, la Conselleria d'Educació, Cultura i Esport ha ampliat l'àmbit d'aplicació del programa del banc de llibres als dos cursos de l'etapa educativa de Batxillerat, reforçant així els serveis públics educatius.  
Aquesta ordre té com a finalitat dotar els centres escolars d'un banc de llibres i material curricular al qual es podran acollir voluntàriament les famílies de l'alumnat matriculat en centres educatius sostinguts amb fons públics. També és objectiu del programa desenvolupar i fomentar en l'alumnat actituds de respecte i ús responsable dels béns finançats amb fons públics.  
El programa del banc de llibres s'aplicarà a partir del curs 2023-2024 als cursos d'Educació Primària, Educació Secundària Obligatòria, cicles formatius de grau bàsic, Educació Especial i Batxillerat, en els centres públics i privats concertats de la Comunitat Valenciana participants en el programa.  
El capítol III de l'esmentada ordre té la consideració de bases reguladores per als centres privats concertats i de titularitat de les corporacions locals. A les subvencions que se'ls atorgue els serà aplicable la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions i, en els preceptes que siga aplicable, la Llei 38/2003, de 17 de novembre, general de subvencions, i el Reial decret 887/2006, de 21 de juliol, pel qual s'aprova el Reglament general de subvencions.  
La Llei orgànica 3/2020, de 29 de desembre, la qual modifica la Llei orgànica 2/2006, de 3 de maig, d'educació, suposa una nova redacció a la definició del currículum, els seus elements bàsics i la distribució de competències entre el Govern i les comunitats autònomes, amb l'objectiu de garantir una estructura del currículum al servei d'una educació inclusiva i, d'acord amb l'adquisició de competències, que valora a més la diversitat. S'atribueix al Govern la fixació dels ensenyaments mínims i a les administracions educatives l'establiment dels currículums dels diferents ensenyaments. En la disposició final cinquena s'estableix el calendari d'implantació de les modificacions introduïdes en el currículum, l'organització i objectius de cada curs. Així, s'implantaran en els cursos de primer, tercer i cinqué d'Educació Primària, primer i tercer d'Educació Secundària Obligatòria, en primer curs de cicles formatius de grau bàsic, i en primer de Batxillerat en el curs 2022-2023; i en els cursos de segon, quart i sisé d'Educació Primària, en segon i quart d'Educació Secundària Obligatòria, en segon curs de cicles formatius de grau bàsic, i en segon de Batxillerat en el curs 2023-2024.  
  
Mitjançant la Resolució de 7 de març de 2023, del director general de Centres Docents, s'estableix el calendari i es dicten instruccions respecte al procediment d'admissió de l'alumnat en els centres docents sostinguts amb fons públics de la Comunitat Valenciana que imparteixen ensenyaments d'Educació Infantil, Educació Primària, Educació Secundària Obligatòria i Batxillerat per al curs 2023-2024.  
  
A la vista d'aquestes dates i consideracions, donat el calendari d'implantació dels nous currículums, i pel que afecta als ensenyaments inclosos en el Programa del banc de llibres de la Comunitat Valenciana, els centres educatius podran, per al curs escolar 2023-2024, renovar els llibres de text i resta de materials curriculars que consideren necessaris per als cursos de quart i sisé d'Educació Primària i de segon i quart d'Educació Secundària Obligatòria.  
Així mateix, els centres podran renovar el curs 2023-2024 els llibres de text i resta de material curricular per als cursos de primer i segon d'Educació Primària per considerar aquest material no reutilitzable.  
  
Quant als cicles formatius de grau bàsic, els centres renovaran, preferentment, els llibres de text i material curricular de segon curs.  
  
Pel que respecta a primer de Batxillerat, els centres disposaran dels llibres de text i material curricular entregats al centre per part de l'alumnat que finalitza primer de Batxillerat en el curs 2022-2023. En cas de no disposar de suficients exemplars, per haver-se produït un increment de matrícula en alguna modalitat o perquè el material entregat no reunix les condicions necessàries o no estan adaptats als nous currículums de la LOMLOE, els centres podran adquirir els llibres necessaris per a completar aquests lots del seu alumnat participant, dins de les dotacions màximes establides en aquesta convocatòria. Quant a segon de Batxillerat, els centres compraran els llibres de text i material curricular necessari per a l'alumnat que haja sol·licitat la participació i haja entregat el corresponent lot de llibres de primer de Batxillerat, que acaben de cursar.  
En aquest sentit, s'han establit unes taxes de renovació que permeten als centres procedir a una renovació extraordinària en els cursos afectats pel calendari d'aplicació de la Llei orgànica 3/2020, de 29 de desembre.  
Així, en virtut del que es preveu en l'article 7 del Decret 173/2020, de 30 d'octubre, del Consell, pel qual s'aprova el Reglament orgànic i funcional de la Conselleria d'Educació, Cultura i Esport, resolc:  
  
  
Primer. Objecte  
Convocar, per al curs escolar 2023-2024, les subvencions per als centres privats concertats i centres de titularitat de corporacions locals de la Comunitat Valenciana destinades a la reposició i renovació de llibres de text i material curricular.  
Les bases reguladores d'aquestes subvencions estan previstes en l'esmentada Ordre 26/2016, de 13 de juny, de la Conselleria d'Educació, Investigació, Cultura i Esport, modificada parcialment per l'Ordre 9/2023, de 28 de març, de la Conselleria d'Educació, Cultura i Esport, d'ara en avant ordre de bases.  
  
Segon. Finançament  
1. L'import global màxim que podrà assignar-se en concepte d'aquestes subvencions per a aquesta convocatòria serà de 18.088.000,00 euros, distribuït entre els programes i línies de subvenció següents:  
- 8.187.000,00 euros, a càrrec de la línia de subvenció S8207, capítol IV, de la secció, servei, centre gestor i programa 09.02.01.422.20 Ensenyament Primari, prevista en l'actual Llei de pressupostos de la Generalitat.  
- 9.901.000,00 euros, a càrrec de la línia de subvenció S8208, capítol IV, de la secció, servei, centre gestor i programa 09.02.01.422.30 Ensenyament Secundari, prevista en l'actual Llei de pressupostos de la Generalitat.  
2. Els esmentats imports podran ser incrementats a conseqüència d'una generació, una ampliació o una incorporació de crèdit que no requerirà una nova convocatòria, de conformitat amb el que preveu l'article 58, apartat 2, lletra a), del Reglament de la Llei general de subvencions.  
3. Aquestes ajudes es convoquen amb la col·laboració del Ministeri d'Educació i Formació Professional a través del programa de finançament de llibres de text i material didàctic.  
  
Tercer. Beneficiaris  
Podran ser beneficiaris de les subvencions per a la gestió del Programa de reposició i renovació de llibres de text i material curricular els centres docents privats concertats i centres de titularitat de les corporacions locals de la Comunitat Valenciana, amb alumnat escolaritzat en els nivells educatius d'Educació Primària, Educació Secundària Obligatòria, cicles formatius de grau bàsic, Educació Especial o Batxillerat que participen en aquest programa, sempre que els esmentats centres el sol·liciten i complisquen els requisits previstos en l'ordre de bases.  
  
  
Quart. Signants de la sol·licitud dels centres  
La sol·licitud serà presentada per les persones titulars o representants legals dels centres que figuren en el Registre de Representants de Centres Docents de la Comunitat Valenciana. En el cas de persones jurídiques, la sol·licitud ha de ser signada pel representant legal del centre. No serà necessari presentar l'acreditació de la titularitat o representació del centre si prèviament ha sigut presentada en anteriors procediments o convocatòries.  
  
Cinqué. Forma, termini de presentació de les sol·licituds i documentació  
1. La presentació de sol·licituds es realitzarà, exclusivament, de manera telemàtica. La persona sol·licitant haurà de disposar de signatura electrònica avançada per qualsevol dels sistemes admesos en la seu de la Generalitat i indicats en https://sede.gva.es/va/sede\_certificados.  
2. La sol·licitud s'emplenarà i signarà a través de l'Oficina Virtual per als Centres Educatius https://ovice.gva.es/, apartat de «Centres concertats i centres de corporacions locals», subapartat «Banc de llibres». El model de sol·licitud estarà a la disposició de les persones interessades en l'esmentada aplicació, accessible tant directament, com a través de la seu electrònica de la Generalitat https://sede.gva.es en l'apartat Serveis, procediments administratius, Seu electrònica, i a través de la pàgina web de la Conselleria d'Educació, Cultura i Esport https://ceice.gva.es/va/web/centros-docentes/ayudas/subvenciones/libros-de-texto.  
  
3. En la pàgina web de la Conselleria d'Educació, Cultura i Esport, les persones interessades disposaran de les instruccions necessàries per al compliment d'aquest tràmit.  
4. El termini per a la presentació de les sol·licituds serà de 10 dies a comptar des de l'endemà de publicar-se aquesta resolució en el Diari Oficial de la Generalitat Valenciana.  
5. Aquells centres que hagen acreditat estar al corrent de les seues obligacions tributàries i davant la Seguretat Social d'acord amb el que indica l'article 9.2 del Decret 6/2017, pel qual s'aprova el Reglament de concerts educatius en la Comunitat Valenciana i es convoca el procés d'accés o renovació, no serà necessari que aporten de nou aquesta acreditació.  
6. El model de sol·licitud telemàtica inclou la declaració responsable de la titularitat del centre de no estar incurs en les prohibicions per a obtindre la condició de beneficiari, previstes en l'article 13 de la Llei 38/2003, general de subvencions, i la declaració responsable del compromís de compliment de les obligacions que es deriven de la recepció de la subvenció.  
7. En cas que en la sol·licitud s'indique, a efectes de l'abonament de la subvenció, un compte bancari diferent de l'establit per al pagament de les despeses de funcionament del concert, i en el cas que l'esmentat compte no estiguera donat d'alta en la Generalitat, l'entitat haurà de donar-lo d'alta a través del sistema PROPER en compliment de l'Ordre 2/2022 de la Conselleria d'Hisenda i Model Econòmic, per la qual es regulen les actuacions o tràmits d'alta, modificació i baixa de les dades personals identificatives i bancàries de les persones físiques i jurídiques que es relacionen econòmicament amb la Generalitat i la Resolució de 16 de juny de 2022, del conseller d'Hisenda i Model Econòmic, per la qual s'aprova la implementació del sistema informàtic PROPER i es regulen les actuacions administratives automatitzades de la Intervenció de la Generalitat Valenciana. L'enllaç al sistema PROPER és:   
  
https://www.gva.es/es/inicio/procedimientos'id\_proc=22648.  
8. De conformitat amb el que estableix la legislació bàsica sobre el procediment administratiu comú, si després de la recepció de la sol·licitud i la documentació adjunta s'observa que falten documents o dades essencials per a la resolució de l'expedient, la Conselleria d'Educació, Cultura i Esport li ho reclamarà telemàticament al centre i li concedirà un termini de 10 dies perquè puga esmenar la falta o aportar els documents preceptius.  
  
Sisé. Participació de l'alumnat en el programa  
1. L'alumnat participant en el programa del banc de llibres durant el curs 2022-2023 no haurà de presentar cap sol·licitud per a ser-ho en el curs 2023-2024, perquè aquesta condició es manté, excepte si exerceix el seu dret de renúncia. En cas de renúncia, ho haurà de fer de manera explícita mitjançant la sol·licitud habilitada a aquest efecte en el moment del lliurament de llibres. Aquesta renúncia no l'eximirà de l'obligació de retornar els llibres que li han sigut deixats en règim de préstec.  
És condició indispensable que el centre on es trobe matriculat l'alumnat tinga la condició de participant en el Programa banc de llibres.  
2. L'alumnat que vaja a cursar segon de Batxillerat en el curs 2023-2024 i va ser participant en el banc de llibres en el curs 2021-2022 en quart d'Educació Secundària Obligatòria, es considerarà participant automàticament, sempre que torne el lot de llibres i material curricular de primer de Batxillerat.  
3. Les persones que vulguen participar en el banc de llibres per primera vegada i ser beneficiàries, una vegada el centre tinga la condició de participant en el Programa banc de llibres, hauran de sol·licitar-ho d'acord amb el model de sol·licitud que consta en la pàgina web de la Conselleria d'Educació, Cultura i Esport i en la seu electrònica de la Generalitat https://sede.gva.es.  
Les sol·licituds es presentaran en el centre on es trobe matriculat l'alumnat en el curs 2022-2023, excepte aquell que es matricule en primer d'Educació Primària que ho farà en el centre on es matricule el curs 2023-2024.  
Una vegada emplenada i presentada la sol·licitud en el centre, les persones signants autoritzen la Conselleria d'Educació, Cultura i Esport a la inclusió de les seues dades personals, recollides al llarg del procediment, en un registre informatitzat, en els termes i les condicions que s'estableixen en la normativa vigent en matèria de protecció de dades de caràcter personal, i d'acord també amb el Decret 220/2014, del Consell, pel qual s'aprova el Reglament d'administració electrònica de la Comunitat Valenciana.  
Totes les persones del centre que intervenen en el procés de tramitació guardaran la deguda reserva sobre les dades que conté la documentació pertinent, a fi de garantir la intimitat de les persones sol·licitants, d'acord amb el que disposa la normativa vigent en matèria de protecció de dades de caràcter personal.  
El període de presentació de sol·licituds de participació en el banc de llibres per part de les famílies serà des de l'endemà de la publicació d'aquesta resolució en el DOGV fins al 10 de novembre de 2023, inclusivament. No obstant això, la Conselleria podrà establir altres períodes de sol·licitud si les circumstàncies així ho requereixen.  
4. Les famílies que vulguen participar en el banc de llibres i ser-ne beneficiàries hauran de sol·licitar-ho i lliurar el lot complet dels llibres de text i material curricular corresponents al curs que acaben de cursar. El centre podrà facilitar a les famílies un document de lliurament segons el model que establisca la Conselleria.  
Quan un alumne o alumna es trasllade d'un centre a un altre i siga beneficiari del programa, lliurarà els llibres de text en el centre en què causa baixa.  
Quedarà exempt del requisit de lliurament de llibres l'alumnat que es matricule en primer d'Educació Primària durant el curs 2023-2024.  
  
Excepcionalment, per tractar-se de material no reutilitzable, podrà quedar exempt del requisit de lliurament del lot de llibres l'alumnat matriculat en primer i segon d'Educació Primària, si així ho determina el centre escolar.  
5. L'alumnat dels nivells educatius inclosos en aquesta resolució matriculat en centres docents de caràcter singular i centres d'Educació Especial es considera participant en el banc de llibres per al curs 2023-2024, per tant, no es requerirà la sol·licitud de participació individual en el programa.  
6. En cas que l'alumnat no entregue el lot complet de llibres, el centre estudiarà els casos concrets i podrà sol·licitar un informe als serveis socials de la localitat o emetre'n un de propi en el qual farà constar que les condicions socioeconòmiques de la unitat familiar i l'interés social i educatiu aconsellen la seua participació en el programa amb els mateixos drets que la resta de l'alumnat participant.  
  
7. Excepcionalment, per a la constitució del banc de llibres de Batxillerat per al curs 2023-2024, el lliurament del 85 % dels llibres i material curricular de primer de Batxillerat tindrà la mateixa consideració que el lliurament d'un lot complet. Així mateix, els llibres de text i materials curriculars de primer de Batxillerat lliurats en finalitzar el curs 2022-2023 podran presentar estats de conservació diversos, motiu pel qual els centres hauran de ser flexibles en l'admissió d'aquests. No obstant això, no s'ha d'oblidar que la finalitat última és la reutilització dels materials. Per aquest motiu, s'admetran sempre que no dificulte la lectura dels textos i que, per tant, siguen susceptibles de ser reutilitzats.  
  
  
Seté. Sol·licitud de compra i comunicació de necessitats per part dels centres docents  
1. Vist el calendari d'implantació establit en la Llei orgànica 3/2020, de 29 de desembre, per la qual es modifica la Llei orgànica 2/2006, de 3 de maig, d'Educació, els centres docents podran renovar, per al curs 2023-2024, els llibres de text i material curricular que consideren oportú per als cursos de quart i sisé d'Educació Primària i de segon i quart d'Educació Secundària Obligatòria.  
Així mateix, els centres podran renovar, dins de les dotacions màximes previstes, els llibres de text i resta de material curricular dels cursos de primer i segon d'Educació Primària per considerar aquest material no reutilitzable.  
Quant als cicles formatius de grau bàsic els centres renovaran, preferentment, els llibres de text i material curricular de segon curs.  
  
Per als cursos de tercer i cinqué d'Educació Primària i de primer i tercer d'Educació Secundària Obligatòria es podran adquirir, excepcionalment, els llibres de text i material curricular necessari per a completar els lots i substituir només aquells que es consideren deteriorats, sempre dins de les dotacions màximes previstes en l'apartat huité d'aquesta resolució.  
Per a primer de Batxillerat, els centres docents adquiriran, per al curs 2023-2024, les unitats necessàries per a completar els lots de llibres de text i material curricular dels quals disposen, els quals hauran sigut entregats pels alumnes que finalitzen primer de batxillerat que hagen sol·licitat participar en el programa del banc de llibres per al curs 2023-2024.  
Per a segon de Batxillerat, els centres docents adquiriran, per al curs 2023-2024, els llibres de text i material curricular que consideren oportú per a l'alumnat que haja sol·licitat la seua participació i haja entregat en el centre el lot de primer de Batxillerat.  
Tot això, sempre dins de les dotacions màximes previstes en l'apartat huité d'aquesta resolució.  
2. Els centres docents que participen en aquesta convocatòria comunicaran a la Conselleria d'Educació, Cultura i Esport, a través de l'aplicació ITACA, les seues necessitats en concepte de reposició i de renovació de llibres de text i material curricular per al curs 2023-2024, d'acord amb el procediment previst en l'Ordre 26/2016, de 13 de juny, modificada per l'Ordre 9/2023, de 28 de març.  
3. Els períodes per a realitzar la comunicació de necessitats per part dels centres, tant per a les etapes d'Educació Primària i Educació Especial com per a les d'Educació Secundària Obligatòria, cicles formatius de grau bàsic o Batxillerat, seran els següents:  
  
3.1. Període ordinari: des del 14 de juny fins al 14 de juliol de 2023.  
  
3.2. Tres períodes extraordinaris:  
- Primer: des que es resolga el període anterior fins al 15 de setembre de 2023.  
- Segon: des que es resolga el període anterior fins al 6 d'octubre de 2023.  
- Tercer: des que es resolga el període anterior fins al 10 de novembre de 2023.  
No obstant això, es podran establir altres terminis si les circumstàncies així ho requereixen. Si és el cas es comunicarà als centres a través de l'aplicació ITACA.  
  
Huité. Import màxim de la subvenció  
1. La subvenció que es concedirà als centres docents beneficiaris es determinarà en funció de les necessitats de reposició i renovació dels llibres de text i material curricular comunicades, de conformitat amb el que es preveu en l'apartat anterior. No obstant això, s'estableixen els següents límits o imports màxims de la subvenció, en funció dels nivells educatius impartits:  
I. Per als cursos de primer i segon de Primària, es concedirà un import màxim de 160 euros per cada alumne/a participant en el programa. Els centres, a través de l'aplicació ITACA, emetran un xec-llibre nominatiu per un import màxim de 160 euros, que entregaran a les famílies de cada alumne/a, d'acord amb el procediment establit en l'article 32 de l'ordre de bases. Es tindrà en compte el següent:  
  
a) Centres que utilitzen llibres de text en algunes matèries i material curricular d'elaboració pròpia en unes altres: l'adquisició dels llibres de text la realitzaran les famílies mitjançant el xec-llibre. El material curricular d'elaboració pròpia serà adquirit pel centre i justificat a l'administració per mitjà de les factures corresponents.  
b) Centres que utilitzen exclusivament material curricular d'elaboració pròpia: el material curricular d'elaboració pròpia serà adquirit pel centre i justificat a l'administració per mitjà de les factures corresponents. No serà necessari imprimir els xecs llibre.  
c) Centres docents de caràcter singular, centres agrupats rurals o altres en què, per les seues circumstàncies, es veja dificultada l'obtenció dels llibres de text per part de les famílies: els materials seran adquirits directament pel centre i justificats a l'administració per mitjà de les factures corresponents. La direcció del centre elaborarà un informe que justifique el motiu de la compra directa, que s'arxivarà en el centre docent i estarà a la disposició de l'administració educativa, en cas de ser requerit.  
d) En tot cas, la dotació màxima a concedir (incloent-hi els llibres de text, el material curricular i el material d'elaboració pròpia) no superarà els 160 euros per alumne/a participant.  
II. Per a l'alumnat de tercer a sisé de Primària, Educació Secundària Obligatòria i Batxillerat, s'han de distingir les següents situacions:  
  
a) Finançament per reposició i/o renovació, en les circumstàncies previstes en aquesta convocatòria:  
a.1) Per a l'alumnat dels cursos de quart i sisé d'Educació Primària, es concedirà un import màxim del 100 % de l'import total calculat a partir de l'alumnat participant d'aquests cursos i d'un cost mitjà del valor del lot dels llibres estimat en 175 euros.  
a.2) Per a l'alumnat dels cursos de segon i quart d'Educació Secundària Obligatòria, es concedirà un import màxim del 100 % de l'import total calculat a partir de l'alumnat participant d'aquests cursos i d'un cost mitjà del valor del lot dels llibres estimat en 278 euros.  
  
a.3) Excepcionalment, amb càrrec a les dotacions anteriors, i només en els casos en què els centres ho consideren estrictament necessari, podran destinar part d'aquest import a reposar material dels cursos de tercer i cinqué d'Educació Primària i de primer i tercer d'Educació Secundària Obligatòria.  
a.4) Per a l'alumnat de primer de Batxillerat es concedirà un import màxim del 20 % de l'import total calculat a partir de l'alumnat participant d'aquests cursos i d'un cost mitjà del valor del lot de llibres estimat de 300 euros.  
a.5) Per a l'alumnat de segon de Batxillerat es concedirà un import màxim del 100 %, de l'import total calculat a partir de l'alumnat participant d'aquests cursos i d'un cost mitjà del valor del lot dels llibres estimat de 300 euros.  
b) Finançament de lots complets:  
b.1) Per als centres incomplets amb necessitat d'adquirir lots sencers a causa de la implantació d'un nou curs durant l'any acadèmic 2023-2024, es concedirà un import màxim equivalent a l'estimació del valor d'un lot complet (175 euros en Primària, 278 euros en Educació Secundària Obligatòria i 300 euros en Batxillerat), per cada alumne/a del nou curs, sempre que participe en el banc de llibres. Per a la resta d'alumnat participant que no siga d'un curs nou, l'import màxim concedit serà el previst en l'apartat a.  
  
b.2) Per als centres amb augment de participants a causa d'un increment d'alumnat en un nivell determinat en el curs acadèmic 2023-2024, amb necessitat de comprar lots sencers de llibres de text a causa d'un desfasament en el nombre d'alumnat matriculat entre cursos successius, es concedirà un import màxim equivalent a l'estimació del valor d'un lot complet (175 euros en Primària, 278 euros en Educació Secundària Obligatòria i 300 euros en Batxillerat), per cada alumne/a d'increment, sempre que siguen participants en el banc de llibres. Per a la resta d'alumnat participant que no supose un increment de matrícula, l'import a concedir serà la prevista en l'apartat a.  
III. Per a l'alumnat de cicles formatius de grau bàsic, la Conselleria dotarà els centres d'un import màxim de 70 euros per alumne/a participant. Aquests imports s'afegiran a les peticions que realitze el centre per a la resta d'alumnat d'acord amb l'apartat II.  
IV. Educació Especial i aules de Comunicació i Llenguatge:  
a) Per a l'alumnat de centres d'Educació Especial, es concedirà un import màxim de 70 euros per alumne/a matriculat/a.  
b) Per a l'alumnat amb necessitats educatives especials escolaritzat en aules específiques d'Educació Especial, així com en aules de Comunicació i Llenguatge en centres ordinaris, es concedirà un import màxim de 70 euros per alumne/a participant en el banc de llibres.  
  
Aquests imports s'afegiran a les peticions que realitze el centre per a la resta d'alumnat d'acord amb l'apartat II.  
V. Per a tot l'alumnat matriculat en centres docents de caràcter singular, es concedirà un import màxim calculat segons el que s'ha indicat en els punts anteriors.  
2. Els centres podran distribuir l'import total concedit independentment del curs, sempre que es tracte del mateix nivell educatiu, és a dir, en el nivell d'Educació Primària (incloent-hi l'Educació Especial) o en el nivell d'Educació Secundària (incloent-hi cicles formatius de grau bàsic i Batxillerat).  
  
Nové. Resolució i notificació  
1. Amb la finalitat d'agilitzar l'abonament de les ajudes als centres docents, es podran concedir els imports a través de successives resolucions, atenent exclusivament la data de conformitat de la comunicació de necessitats presentada pel centre.  
2. Les corresponents resolucions es dictaran en el termini màxim establit en l'article 35.6 de l'ordre de bases.  
3. Les resolucions es notificaran als centres mitjançant la publicació en la pàgina web de la Conselleria d'Educació, Cultura i Esport, en aplicació de l'article 45.1.b de la Llei 39/2015, d'1 d'octubre, del procediment administratiu comú de les administracions públiques. També es publicarà en el Diari Oficial de la Generalitat Valenciana i en la Base de Dades Nacional de Subvencions, en compliment del que s'estableix sobre publicitat de subvencions en la Llei 38/2003, de 17 de novembre, general de subvencions. Així mateix, els imports concedits es comunicaran a cada centre a través de l'aplicació ITACA, en la mateixa pantalla utilitzada per a la comunicació de les seues necessitats econòmiques.  
  
  
Desé. Emissió dels xecs-llibre  
Una vegada dictada la resolució per la qual es concedeix la subvenció als centres beneficiaris, aquests podran emetre els corresponents xecs-llibre dels cursos de primer i segon d'Educació Primària per a l'alumnat participant en el programa.  
  
Onzé. Règim de pagament de la subvenció  
1. La subvenció s'abonarà als centres docents beneficiaris d'acord amb el que preveu l'article 36.1 de l'ordre de bases. En el cas d'entitats locals, amb caràcter previ al pagament s'haurà d'acreditar que es troben al corrent en el compliment de l'obligació de rendició dels seus comptes anuals davant la Sindicatura de Comptes.  
2. Atés que aquesta subvenció està exceptuada del règim de pagament anticipat establit en la Llei 1/2015, de 6 de febrer, de la Generalitat, i d'acord amb el que estableix l'article 44.2.e de la Llei 9/2022, de 30 de desembre, de pressupostos de la Generalitat per a l'exercici 2023, es procedirà a abonar amb caràcter anticipat el 100 % dels imports concedits una vegada dictades les corresponents resolucions. Així mateix, i d'acord amb el que estableix l'esmentat article, els beneficiaris d'aquesta subvenció estan exempts de la prestació de garanties per pagament anticipat.  
  
Dotzé. Termini de tramitació i abonament de les factures  
1. El termini màxim perquè les llibreries o operadors comercials presenten les factures en els centres docents serà el 30 de novembre de 2023.  
2. Les factures hauran d'incloure tots els requisits formals exigibles a aquestes, segons la normativa vigent.  
3. En les factures dels xecs-llibre haurà de constar el nom de l'alumne, NIA i codi de centre, i els materials adquirits desglossats, tenint en compte que no es podran superar els imports màxims a abonar que consten en el xec-llibre. Les llibreries o operadors comercials remetran la factura junt al xec-llibre degudament emplenat i signat.  
  
4. Els centres procediran immediatament a l'abonament de les factures presentades una vegada hagen rebut el pagament de la subvenció corresponent.  
  
Tretzé. Forma i termini de justificació, i reintegrament  
1. Els centres beneficiaris justificaran la despesa realitzada per a la reposició i renovació dels llibres de text i material curricular per al curs 2023-2024, d'acord amb el que estableix l'ordre de bases, i utilitzaran l'aplicació informàtica ITACA.  
2. En la pàgina web de la Conselleria d'Educació, Cultura i Esport, les persones interessades disposaran de les instruccions necessàries per al compliment d'aquest tràmit.  
3. El termini màxim per a presentar la documentació justificativa prevista en l'article 36.2 de l'ordre de bases serà el 15 de desembre de 2023.  
4. Si el centre justifica, mitjançant la introducció en ITACA de les factures presentades per les llibreries o operadors comercials, un import inferior a la subvenció concedida, la persona titular de la direcció general competent en matèria de centres docents procedirà a regularitzar la diferència, mitjançant l'inici del corresponent expedient de reintegrament.  
5. El centre realitzarà el reintegrament mitjançant transferència bancària a favor de la conselleria competent en matèria d'hisenda de la Generalitat. La còpia de la transferència bancària haurà de ser remesa a la direcció general competent en matèria de centres docents, mitjançant el correu electrònic ajudesllibres@gva.es.  
6. Els centres custodiaran les factures, que quedaran a la disposició de les comprovacions i requeriments que siguen necessaris, derivats de les actuacions de control a realitzar per part de la Conselleria.  
  
Catorzé. Protecció de dades  
1. La gestió d'aquesta subvenció comporta el tractament de dades de caràcter personal, per la qual cosa s'apliquen les mesures i garanties regulades en la normativa en matèria de protecció de dades, especialment el Reglament (UE) 2016/679, del Parlament Europeu i del Consell, de 27 d'abril de 2016, relatiu a la protecció de les persones físiques quant al tractament de dades personals i a la lliure circulació d'aquestes dades (RGPD), i la Llei orgànica 3/2018, de 5 de desembre, de protecció de dades personals i garantia dels drets digitals.  
2. En compliment del que es disposa en l'article 13 de l'RGPD, la informació en matèria de protecció de dades és la següent:  
a) Responsable del tractament: Conselleria d'Educació, Cultura i Esport. Avinguda de Campanar, 32. 46015 València. Correu electrònic: protecciodedadeseducacio@gva.es.  
b) Delegació de Protecció de Dades de la Generalitat. Passeig de l'Albereda, 16. 46010 València. Correu electrònic: dpd@gva.es.  
c) Finalitat del tractament: gestionar la concessió de la subvenció.  
  
d) Les bases de legitimació general aplicables al tractament de dades són les previstes en els apartats c i e de l'article 6.1 de l'RGPD (l'interés públic i l'obligació legal), en relació amb les normes específiques que regulen aquest procediment.  
e) Quan la persona sol·licitant, o el seu representant legal, aporte dades de caràcter personal de terceres persones en el procediment administratiu, especialment en la fase de justificació de la subvenció, tindrà l'obligació d'informar-les en els termes que estableix aquesta clàusula.  
  
f) Persones destinatàries de les dades: no està prevista la comunicació de dades de caràcter personal.  
g) Les dades no seran objecte de transferències internacionals.  
h) El responsable podrà efectuar, en l'exercici de les seues competències, les verificacions necessàries per a comprovar l'exactitud de les dades declarades per la persona interessada que estan en poder de les administracions públiques.  
i) De conformitat amb l'article 13.2 de l'RGPD, totes les dades personals sol·licitades a través dels formularis i la documentació vinculada són necessàries per a poder tramitar la subvenció en les diferents fases del procediment. La falta de comunicació d'aquestes dades a la conselleria comportarà les conseqüències previstes per l'ordenament jurídic.  
  
j) Termini de conservació de dades: les dades personals es conservaran durant el temps necessari per a complir la finalitat per a la qual se sol·liciten i pels terminis establits en les normes vigents per a complir obligacions i responsabilitats legals, i seran suprimides d'acord amb el que es preveu en la normativa d'arxius i documentació.  
k) La persona interessada té dret a sol·licitar del responsable del tractament l'accés, rectificació i supressió de les seues dades de caràcter personal, així com la limitació o oposició tant al tractament d'aquestes dades com a no ser objecte de decisions individuals automatitzades, de manera presencial o telemàtica, de conformitat amb l'indicat en la pàgina següent:  
https://www.gva.es/va/inicio/procedimientos'id\_proc=19970  
l) A més de qualsevol altre recurs administratiu o acció judicial, si la persona interessada considera no atesos els seus drets o vulnerat el tractament de les seues dades personals, pot reclamar davant la Delegació de Protecció de Dades, de manera presencial o telemàtica, de conformitat amb el que s'indica en la pàgina següent: https://www.gva.es/va/inicio/procedimientos'id\_proc=22094. A més, existeix la possibilitat de reclamar davant l'Agència Espanyola de Protecció de Dades.  
  
Per a més informació, pot consultar-se el registre d'activitat de tractament denominat Ajudes, beques i subvencions, accessible en   
https://ceice.gva.es/va/registre-de-tractament-de-dades.  
  
Quinzé. Eficàcia  
La present resolució tindrà efectes des de l'endemà de la publicació en el Diari Oficial de la Generalitat Valenciana.  
  
De conformitat amb el que estableixen els articles 112, 123 i 124 de la Llei 39/2015, d'1 d'octubre, del procediment administratiu comú, i els articles 10, 14 i 46 de la Llei 29/1998, de 13 de juliol, reguladora de la jurisdicció contenciosa administrativa, contra la present resolució, que posa fi a la via administrativa, les persones interessades podran interposar, potestativament, un recurs de reposició, o plantejar directament un recurs contenciós administratiu en els terminis i davant els òrgans que s'indiquen a continuació:  
a) El recurs de reposició ha d'interposar-se davant la consellera d'Educació, Cultura i Esport en el termini d'un mes a comptar de l'endemà de la publicació.  
b) El recurs contenciós administratiu haurà de plantejar-se davant el Tribunal Superior de Justícia de la Comunitat Valenciana en el termini de dos mesos a comptar de l'endemà de ser publicada o a partir de l'endemà del dia en què es notifique la resolució expressa del recurs de reposició o en que aquest haja de considerar-se presumptament desestimat.  
  
València, 18 de maig de 2023.- El director general de Centres Docents (p. d. Resolució 13.04.2022, DOGV 9328): José Joaquín Carrión Candel.



Descarregar el document amb format PDF

Descarregar les metadades en format XML

Diari Oficial de la Generalitat Valenciana




DOGV - Disposición
==================

Comparte

Comparte

Volver

Guardar el documento Descargar los metadatos en formato XML

Sumario DOGV 9601, del 23-05-2023 (2023/5538)

RESOLUCIÓN de 18 de mayo de 2023, de la Conselleria de Educación, Cultura y Deporte, por la que se convocan subvenciones para los centros privados concertados y centros de titularidad de las corporaciones locales de la Comunitat Valenciana, destinadas a la reposición y renovación de libros de texto y material curricular para el curso escolar 2023-2024.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Datos del documento

Número DOGV
:   9601

Fecha DOGV
:   23-05-2023

Sección del DOGV
:   III. ACTOS ADMINISTRATIVOS - B) SUBVENCIONES Y BECAS

Número del documento
:   2023/5538

CVE


Fecha del documento
:   18-05-2023

Organismo emisor
:   Conselleria de Educación, Cultura y Deporte

Tipo de documento
:   Resolución

Análisis jurídico

 Descriptores 

:   * [Conselleria de Educación, Cultura y Deporte](javascript:void(0))
    * [ayuda pública](javascript:void(0))

RESOLUCIÓN de 18 de mayo de 2023, de la Conselleria de Educación, Cultura y Deporte, por la que se convocan subvenciones para los centros privados concertados y centros de titularidad de las corporaciones locales de la Comunitat Valenciana, destinadas a la reposición y renovación de libros de texto y material curricular para el curso escolar 2023-2024. [2023/5538]  
Mediante la Orden 26/2016, de 13 de junio, de la Conselleria de Educación, Investigación, Cultura y Deporte, se regula el programa de reutilización, reposición y renovación de libros de texto y material curricular a través de la creación y puesta en funcionamiento de bancos de libros de texto y material curricular en los centros públicos y privados concertados de la Comunitat Valenciana, y se determinan las bases reguladoras de las subvenciones destinadas a centros docentes privados concertados y centros docentes de titularidad de corporaciones locales (DOGV 7806, 15.06.2016).  
Mediante la Orden 9/2023, de 28 de marzo, de la Conselleria de Educación, Cultura y Deporte, se modifica parcialmente la Orden 26/2016, de 13 de junio, de la Conselleria de Educación, Investigación, Cultura y Deporte, por la que se regula el programa de reutilización, reposición y renovación de libros de texto y material curricular, a través de la creación y puesta en funcionamiento de bancos de libros de texto y material curricular en los centros públicos y privados concertados de la Comunitat Valenciana, y se determinan las bases reguladoras de las subvenciones destinadas a centros docentes privados concertados y centros docentes de titularidad de corporaciones locales (DOGV 9566, 31.03.2023).  
Vista la gran repercusión que tiene en el ahorro de las familias el programa del banco de libros, especialmente en el actual contexto económicamente adverso, y con el objetivo de facilitar libros de texto y materiales curriculares gratuitos a un mayor número de alumnado y así incrementar el número de familias beneficiarias, la Conselleria de Educación, Cultura y Deporte ha ampliado el ámbito de aplicación del programa del banco de libros a los dos cursos de la etapa educativa de Bachillerato, reforzando así los servicios públicos educativos.  
Esta orden tiene como finalidad dotar a los centros escolares de un banco de libros y material curricular al cual se podrán acoger voluntariamente las familias del alumnado matriculado en centros educativos sostenidos con fondos públicos. También es objetivo del programa desarrollar y fomentar en el alumnado actitudes de respeto y uso responsable de los bienes financiados con fondos públicos.  
El programa del banco de libros se aplicará a partir del curso 2023-2024 en los cursos de Educación Primaria, Educación Secundaria Obligatoria, ciclos formativos de grado básico, Educación Especial y Bachillerato, en los centros públicos y privados concertados de la Comunitat Valenciana participantes en el programa.  
El capítulo III de la mencionada orden tiene la consideración de bases reguladoras para los centros privados concertados y de titularidad de las corporaciones locales. A las subvenciones que se les otorgue les será aplicable la Ley 1/2015, de 6 de febrero, de la Generalitat, de hacienda pública, del sector público instrumental y de subvenciones y, en los preceptos que sea aplicable, la Ley 38/2003, de 17 de noviembre, general de subvenciones, y el Real decreto 887/2006, de 21 de julio, por el que se aprueba el Reglamento general de subvenciones.  
La Ley orgánica 3/2020, de 29 de diciembre, la cual modifica la Ley orgánica 2/2006, de 3 de mayo, de educación, supone una nueva redacción a la definición del currículum, sus elementos básicos y la distribución de competencias entre el Gobierno y las comunidades autónomas, con el objetivo de garantizar una estructura del currículum al servicio de una educación inclusiva y, de acuerdo con la adquisición de competencias, que valora además la diversidad. Se atribuye al Gobierno la fijación de las enseñanzas mínimas y a las ad



Descargar el documento en formato PDF

Descargar los metadatos en formato XML